บิวตี้ฟูล บ๊อกเซอร์

บิวตี้ฟูล บ๊อกเซอร์ () เป็นภาพยนตร์ไทยอิงชีวประวัติ น้องตุ้ม (ปริญญา เจริญผล)变性拳王欲参加中泰拳赛夺一分 中方恐拒绝  ซึ่งเป็นภาพยนตร์ที่ได้รับการกล่าวว่าไม่ค่อยประสบความสำเร็จในประเทศไทยเท่าใดนัก หากแต่ประสบความสำเร็จในเวทีสากล โดยภาพยนตร์ชุดนี้สามารถทำรายได้นอกประเทศไทยรวม 1 ล้านเหรียญ ซึ่งส่วนหนึ่งของการตอบรับ มาจากความนิยมของมวยไทยของผู้ชมThe Global-Thai Backbone. กองบรรณาธิการ. THE COMPANY. ปีที่ 14 ฉบับที่ 166. กันยายน 2554. เลิฟแอนด์ลิฟเพรส. หน้า 100

ทั้งนี้ อัสนี สุวรรณ ซึ่งเป็นนักแสดงนำผู้รับบทเป็นน้องตุ้มในภาพยนตร์ชุดนี้ ยังเคยเป็นนักมวยไทยมาก่อนด้วยเช่นกันบิวตี้ฟูล บ๊อกเซอร์

 เนื้อเรื่องย่อ 
เป็นเรื่องจริงของชายคนหนึ่ง ที่มีจิตใจเป็นหญิงมาตั้งแต่เด็ก และมีความใฝ่ฝันว่าจะเป็นผู้หญิงในวันข้างหน้า ในวัยเยาว์ เขาได้ใช้ชีวิตเร่ร่อนช่วยพ่อแม่ในจังหวัดต่างๆ รวมทั้งเคยบวชเรียนเป็นเณรติดตามพระธุดงค์ แล้วเขาก็ได้เข้าสู่วงการมวยไทยในเวลาต่อมา ซึ่งมีชื่อเสียงไปทั่วโลก ชีวิตเขาล้วนมีความขัดแย้งภายในจิตใจ เขามีทั้งความอ่อนโยน รักสวยรักงาม และขณะเดียวกันเขาก็มีความเป็นนักสู้ไม่แพ้ชายชาตรีบิวตี้ฟูล บ๊อกเซอร์ - เรื่องย่อ

และแล้ว การโคจรสู่มหาศึกที่โตเกียวโดมก็ได้เริ่มขึ้น เขาได้พบกับคู่ต่อสู้ซึ่งเป็นนักมวยปล้ำหญิงที่มีชื่อว่า เคียวโกะ อิโนะอุเอะ ซึ่งถือได้ว่าเป็นการต่อสู้ที่มีความขัดแย้งทางร่างกายและจิตใจสำหรับเขาเป็นอย่างมากบิวตี้ฟูล บ๊อกเซอร์ ฉากสุดท้ายยิ่งใหญ่ ถ่ายทำที่โตเกียวโดม

 นักแสดง 
 อัสนี สุวรรณ รับบทเป็น น้องตุ้มบิวตี้ฟูล บ๊อกเซอร์ (2003)
 สรพงษ์ ชาตรี รับบทเป็น พี่ชาติ
 อรอนงค์ ปัญญาวงศ์ รับบทเป็น แม่ของน้องตุ้ม
 นึกคิด บุญทอง รับบทเป็น พ่อของน้องตุ้ม
 เคียวโกะ อิโนะอุเอะ รับบทเป็น นักมวยปล้ำหญิงชาวญี่ปุ่น (ตัวเธอเอง)
 ยูกะ เฮียวโดะ รับบทเป็น หญิงสาวชาวญี่ปุ่น
 คีแกน กัง รับบทเป็น แจ็คเดอะรีพอร์ทเตอร์

 เพลงประกอบภาพยนตร์ 
 เธอ (มาจากไหน) ขับร้องโดย อัสนี โชติกุลเนื้อเพลง เธอ (มาจากไหน) - อัสนี วสันต์ โชติกุล
 หนึ่งมิตรชิดใกล้  ขับร้องโดย ปรีติ บารมีอนันต์
 หมัด-เท้า-เข่า-ศอก ขับร้องโดย ไมค์ ภิรมย์พร
 ซุปเปอร์แมนอะไร ขับร้องโดย ใหม่ เจริญปุระ
 ผู้ชายในฝัน ขับร้องโดย ตุ้ม ปริญญา เจริญผล
 ก็เคยสัญญา ขับร้องโดย อัสนี สุวรรณ

 รางวัล 
 รางวัลนักแสดงนำชายยอดเยี่ยม จากเวทีสุพรรณหงส์ทองคำ ปี 2546
 รางวัลแต่งหน้ายอดเยี่ยม จากเวทีสุพรรณหงส์ทองคำ ปี 2546
 รางวัลภาพยนตร์ยอดเยี่ยมจากเทศกาลภาพยนตร์นานาชาติ โตนิโร
 รางวัลภาพยนตร์ยอดเยี่ยมจากเทศกาลภาพยนตร์นานาชาติมิลาน อิตาลีภาพยนตร์คุณภาพที่กวาดรางวัลในเทศกาลหนังมาแล้วทุกมุมโลก บิวตี้ฟูล บ๊อกเซอร์ สู้เยี่ยงชายเพื่อเรือนกายแห่งหญิง

 อ้างอิง 

 แหล่งข้อมูลอื่น 


 Official U.S. Site
 Beautiful Boxer at the Internet Movie Database
 Beautiful Boxer at Rotten Tomatoes
 a chapter about her story in the book "Ladyboys: The Secret World of Thailand's Third Gender"  by Susan Aldous and Pornchai Sereemongkonpol published in 2008 by Maverick House Publishers


หมวดหมู่:ภาพยนตร์ภาษาไทย
หมวดหมู่:ภาพยนตร์โดยจีเอ็มเอ็มพิคเจอร์
หมวดหมู่:ภาพยนตร์ที่กำกับโดย เอกชัย เอื้อครองธรรม
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ชีวประวัติไทย
หมวดหมู่:ภาพยนตร์มวยไทยไทย
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์แอลจีบีทีไทย
หมวดหมู่:การพรรณนาทางวัฒนธรรมของชาวไทย